Document ID: 31992R3186

KOMISSION ASETUS (ETY) N:o 3186/92,
annettu 30 päivänä lokakuuta 1990,
asetuksen (ETY) N:o 822/87 35 ja 36 artiklassa tarkoitettujen pakollisten tislausten soveltamista koskevista yksityiskohtaisista säännöistä annetun asetuksen (ETY) N:o 3105/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1756/92(2), ja erityisesti sen 35 artiklan 8 kohdan,
sekä katsoo, että
neuvoston asetuksessa (ETY) N:o 2046/89(3) säädetään viinien ja viininvalmistuksen sivutuotteiden tislausta koskevista yleisistä säännöistä; tämän asetuksen 13 artiklan 1 kohdassa ja 14 artiklan 1 kohdassa säädetään, tietyin edellytyksin, mahdollisuudesta olla soveltamatta tiettyihin viininviljelijöihin velvoitetta toimittaa viininvalmistuksesta johtuvat sivutuotteet tislaamoon tai mihin tahansa muuhun asetuksen (ETY) N:o 822/87 35 artiklassa tarkoitettuun viinirypäleiden jalostukseen,
tätä mahdollisuutta on käytetty komission asetuksen (ETY) N:o 3105/88(4), sellaisena kuin se on viimeksi muutettuna asetuksella (ETY) N:o 2182/91(5), 2 artiklan 2 kohdassa C viininviljelyvyöhykkeiden italialaisen osan viininviljelijöiden hyväksi siinä tapauksessa että nämä ovat viiniyttäneet tai muutoin jalostaneet viinirypäleitä määrän, joka vastaa yli kahtakymmentäviittä hehtolitraa viiniä, mutta joka on alle neljäkymmentä hehtolitraa,
portugalilaiset viininviljelijät ovat sellaisilla tuotantoalueilla, joissa viininvalmistuksen sivutuotteiden tislaus tai muu viinirypäleiden jalostaminen edustaa, ottaen huomioon ne määrät, joita tämä velvoite koskee, epäsuhtaista kustannuserää erityisesti kuljetuskustannusten vuoksi; tämän vuoksi on syytä laajentaa C viininviljelyvyöhykkeen italialaisen osan viljelijöihin sovellettavan toimenpiteen soveltaminen Portugalin viininviljelyvyöhykkeeseen,
on syytä säätää tämän toimenpiteen soveltamisen aloittamisesta viinivuoden 1992/1993 alusta, ja
tässä asetuksessa säädetyt toimenpiteet ovat kyseisten hallintokomiteoiden lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3105/88 2 artiklan 2 kohdassa lauseen osa "C viininviljelyvyöhykkeiden italialaisessa osassa" sanoilla "C viininviljelyvyöhykkeiden italialaisessa osassa ja Portugalin viininviljelyvyöhykkeellä".
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä syyskuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä elokuuta 1992.

Labels: 3
17